Държавен вестник, бр. 71, 2010 г., стр. 39

БРОЙ  71	
Д Ъ Р Ж А В Е Н  В Е С Т Н И К 	
СТР.  39  
ЧАСТ V
П Р О Ц Е Д У Р А  П О  В Ъ З Р А Ж Е Н И Я ­
Т А  И  О Г Р А Н И Ч Е Н И Я Т А
Член 99
Възражения
(1) В срок девет месеца от публикуване 
на съобщението за издаване на европейския 
патент в Европейския патентен бюлетин всяко 
лице може да уведоми Европейското патент­
но ведомство за възражение срещу патента 
в съответствие с Правилника за прилагане. 
Уведомлението не се счита за подадено, докато 
не е платена таксата за възражение.
(2) Възражението засяга европейския па­
тент във всички договарящи страни, в които 
патентът действа.
(3) Страни в производството по възраже­
нието са както лицата, подали възражението, 
така и патентопритежателят.
(4) Когато дадено лице представи доказа­
телство, че по силата на окончателно решение 
е вписано в Регистъра на патентите на дадена 
договаряща страна вместо предишния патенто­
притежател, такова лице замества по молба от 
негова страна предишния патентопритежател 
по отношение на тази страна. Независимо 
от разпоредбите на член 118 предишният 
притежател и лицето, подало молбата, не се 
считат за съпритежатели, освен ако и двамата 
не поискат това.
Член 100
Основания за възражение
Възражение може да се подаде само на 
следните основания:
(а) предметът на европейския патент не е 
патентоспособен по смисъла на членове 52 
до 57;
(б) европейският патент не разкрива из­
обретението по начин, достатъчно ясен и 
пълен, за да може то да бъде осъществено от 
специалист в областта;
(в) предметът на европейския патент излиза 
извън обхвата на първоначално подадената 
заявка или ако патентът е издаден за разделена 
заявка или за нова заявка, подадена съгласно 
член 61, извън съдържанието на първоначално 
подадената по-ранна заявка.
Член 101
Експертиза на възраженията – обявяване на 
недействителност или поддържане на евро­
пейския патент
(1) Ако възражението е допустимо, отделът 
по възраженията проверява в съответствие 
с Правилника за прилагане за наличието на 
поне едно основание за възражение съгласно 
член 100, което да представлява пречка за 
поддържане на европейския патент. По време 
на експертизата отделът по възраженията по­
канва страните, колкото пъти е необходимо, 
да представят своето становище по направени 
от отдела или от друга страна съобщения.
(2) Ако отделът по възраженията счита, че 
има поне едно основание, явяващо се пречка 
за поддържане на европейския патент, той 
обявява патента за недействителен. В проти­
вен случай отделът отхвърля възражението.
(3) Ако отделът по възраженията счита, че 
поради направените от патентопритежателя 
по време на производството по възраженията 
изменения патентът и изобретението, за което 
той се отнася:
(а) отговарят на изискванията на тази 
конвенция, той решава патентът да се под­
държа така, както е изменен, при условие че 
са изпълнени предвидените в Правилника за 
прилагане условия;
(б) не отговарят на изискванията на тази 
конвенция, той обявява патента за недей­
ствителен.
Член 102
Обявяване на европейския патент за недействи­
телен или поддържане на европейския патент
(отменен)
Член 103
Публикация на ново описание на европей­
ския патент
Ако европейският патент се поддържа 
съгласно член 101, алинея 3(a) с направените 
в него изменения, Европейското патентно 
ведомство публикува ново описание на ев­
ропейския патент възможно най-скоро след 
публикуване в Европейския патентен бюлетин 
на съобщение за решението по възражението.
Член 104
Разходи
(1) Всяка страна в производството по въз­
раженията поема направените от нея разходи, 
освен ако отделът по възраженията разпореди, 
в името на справедливостта и в съответствие 
с Правилника за прилагане, различно разпре­
деление на разходите.
(2) Процедурата за определяне на разходите 
се урежда в Правилника за прилагане.
(3) Всяко окончателно решение на Евро­
пейското патентно ведомство, определящо 
размера на разходите, се приема за целите 
на прилагането му в договарящите страни по 
същия начин, както и окончателно решение 
на граждански съд в страната, на чиято те­
ритория се прилага решението. Това решение 
подлежи на проверка само по отношение на 
неговата автентичност.